पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना से बचाव के लिए जहां प्रशासन और पुलिस सख्ती से लोगों को बाहर निकलने से रोक रहे हैं। वही आमजन को बचाव के लिए जागरूक भी किया जा रहा हैं। शनिवार को राजस्थान राज्य भारत स्काउट, गाइड की ओर से संचालित लक्ष्मीबाई ओपन रेंजर टीम की रेंजर्स सपना सैन (एनओपी जिला समन्वयक), राधिका सैन (रेंजर), 73वां ऑपर रोवर क्रु रिद्धकरण सैन (रोवर लीडर), राहुल सैनी (रोवर) ने आमजन को कोरोना संक्रमण से बचाव के लिए जागरुक करते हुए सरकारी गाइडलाइन पालना किए जाने की अपील की हैं।
इसी प्रकार जन अनुशासन पखवाडा के तहत कोरोना संक्रमण के प्रभावी नियंत्रण व रोकथाम के लिए नगर परिषद की टीम ने शनिवार को सोशल डिस्टेन्सिंग की पालना नहीं करने व मास्क का प्रयोग नहीं करने वाले 6 लोगों व दुकानदारों से 1 हजार रूपए की राशि जुर्माने के रुप में वसूल की गई।आयुक्त धर्मपाल जाट ने बताया कि कचोलिया स्थित किराना स्टोर को अनुमत समय के बाद खोलने व कोविड प्रोटोकाॅल का उल्लंघन करने पर सीज किया गया। वही विभिन्न वार्डो में फोगिंग करवाकर विभिन्न जगहों व कोविड़ सेन्टरो पर हाईपोक्लोराइड़ का छिड़काव करवाया जा रहा हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn